  Виталий Пронин Така. Лыктӥсь ар тӥ понна тунсыко но, кошкисеныз ӵошатыса, капчигес луоз. Выль луонлыкъёс усьтӥськозы тулыспалэ но пӧсьтолэзе. Кин ке ужзэ воштоз, кин ке таяз ик эшшо вылӥегес тубоз. Творчестводы азинскоз куарусёнэ. Кивалтон но ваньзэ чаклан сямды ужаны люкетоз. Сюрес вылысь уд пыралэ гужемзэ но сӥзьылзэ. Коньывуон толэзьысен бадӟымесь но шудо воштӥськонъёс витё. Коньдон ласянь ӝикытгес луоз куартолэзь гинэ, мукет дыръя уксёлы уд ёрме, нош ар пумын тӥ чакламлэсь  но уно басьтоды. Кузпалъяськыны малпасьёслы удалтоз оштолэзе яке гудырикошконэ. Тазалыкты уз шугъяськыты.Ош. Атаслэн араз тӥледлы котыр ласянь удалтоз, бадӟым малпанъёстэс улонэ кышкатэк  пыӵатыны тырше. Керӟегъяськонъёс, керетонъёс но висёнъёс ортчись арен ӵош кошкозы. Ужъёсты капчиен мынозы, пыд пуктӥсьёс шедизы ке но, уката ик толшоре, оштолэзе но инвожое. Кин ке ватсаса тодон-валан басьтоз, кин ке узыр но визьмо адямиосын эшъяськоз. Синмаськисьёс трос луозы, куд-огезлэсь акыльтоды но. Тулыс кыдёкысь куноосты пумитаны дасяське. Эшты яке кивалтӥсьты семья кылдытыны ӵектоз. Сюан ортчытыны тупалоз гудырикошкон толэзь. Спортэн эшъяськисьёс тазалыксэс сакгес мед эскерозы.Кыктоос. Вуоно арын котькуд манеттэс лыдъяса уд улэ, но толшорысен гудырикошконозь уксёдэс шыръяны тырше. Сӥзьыл ватсаса уждун басьтыны амал шедьтоды яке юрттозы ӵыжы-выжыосты. Паймымон луонлыкъёс но шумпоттӥсь иворъёс витё тулыспалэ но южтолэзе. Бадӟым кивалтӥсьёсын кенеше, огкылъёс гожтэ пӧсьтолэзе. Вормонъёсын, шумпоттӥсь иворъёсын узыр луоз коньывуон. Выль уж яке данъет вите толсуре. Семьядылы вуоно арын тросгес саклык висъялэ, кузпалдылы уката но.  Зол черламды уг поты ке, мустэс, ёзвиостэс эмъялэ, курытсэ эн юэ.Кисло-кусло. Вуоно арын валтӥсь интыын луозы семьяды но дорды. Кин ке улон интызэ воштоз, кин ке выль корка басьтоз-пуктоз. Ваньмыз пӧрмоз бакча возисьёслэн, гурт удысын тыршисьёслэн. Уж дурады озьы ик ваньмыз синмаськымон радъяськоз, тӥ дӥсьтӥсьгес кариськиды ке. Ӵектонъёсыныды-куронъёсыныды кивалтӥсьты доры пыралэ тулыспалэ. Гудырикошконэз тазалыктэс юнматонлы сӥзе. Куарусёнэ азьтэмъяськыны нокызьы но уг яра, тӥ азьын выль инвисъёс усьтӥсько. Синмаськон мылкыдды куддыр люкетоз ужаны. Матысь адямиосыныды лякытгес луэ. Коньдондэс пунэмен эн сётъялэ.Лев. Воштӥсь-конъёслэсь ӧд кышкалэ ке, тӥледыз туж ӟеч ар вите. Анай-атайёстылэсь сюлмаськонъёссэс сэрттэм-пертчем сяна, тӥ улон интыдэс выльдоды-паськытатоды, кыӵе ке ваньбур басьтоды. Кредитъёстэс пытсалоды, пунэмъёстэс берыктоды. Тулыспалэ тӥледлы выль пукон ӵектозы, эн кышкалэ - выль ужын но асьтэдыз умоен гинэ возьматоды. Шутэтскыны потэ куартолэзе яке гужем. Огназы улӥсьёс вуоно арын ас парзэс пумиталозы. Семьяяды кивалтон сямдэс шергес потталэ. Азьвыл висёнъёсты уз шугъяськытэ, но кынтӥськыны тӥледлы уг яра, уката ик чаклаське сӥзьыл.Нылмурт. Уждундэс будэтыны курыса, кивалтӥсь-тылы вазиське тулыспал толэзе. Тазалыктэс чакласа возе, уката ик пыдъёстэс, но ас тодэмъяды эн эмъяське. Тужгес но удалтоз оштолэзе но куартолэзе. Та вакытэ пӧртэм ӵошатсконъёсын, конкурсъёсын вормисе потоды.  Уж дурады сак луэ, кин ке лушкемен канжатыны выроз. Семьяяды керетонъёслэсь палэнскыны уз пӧрмы. Кузпалдэс яратэмдэс возьматыны эн возьдаське, уката но лякытгес луэ шуркынмонэ. Лектэс но урод мылкыддэс спортзалэ нуэ. Кузь сюрес вылэ эн поталэ. Капчиен узырмонлы, гочатӥсь ӵектонъёслы эн оске, четлыке шедёды. Коньдонды тросгес луоз, но тыриськонъёсты но уз кулэсме, озьы ке но ар пумын дуно вуз басьтоды.Весъёс. Коньдон ласянь ортчись ар но урод ӧй вал, нош Атаслэн арез тӥледыз уката но эркиялоз. Уксёдэс чотатэк, улоды. Тӥ трос пол синмаськылоды, кузпаллы быръёды самой ӟечсэ тугандэс. Сюанэн эн ӝегалэ. Вормонъёсынызы шумпоттозы нылпиосты, уката ик оштолэзе но куартолэзе. Шутэтскыны кытчы ке палэнэ ветлэ, гужемды вунонтэм луоз. Сӥзьыл уката но удалтоз культураен яке политикаен тунсыкъяськисьёслы. Шуркынмонэ кивалтӥсьты кышкалоз, тӥ солэн интыяз пуксьыны чакласькоды шуыса. Тазалыкты, кылем арен ӵошатыса, юнмалоз.Скорпион. Тужгес но удалтоз лэсьтӥськон, вуз карон, дышетон но гурт хозяйство удысын тыршисьёслы. Южтолэзе трос уксё басьтоды. Куартолэзе шутэтске. Гужем выль уже интыяськоды яке таяз ик вылӥегес тубоды. Сӥзьыл капчиен сётӥськозы секыт ужъёс, пӧртэм кенешонъёс, кин ке ужбергатонэн вырыны кутскоз. Вуоно арын зол уд висе, вирзӥбеттэс чаклады но паласькись висёнъёслэсь утиськиды ке. Тӥ семьяё адями ке, зол синмаськиды ке но, эн калге. Выль яратонды ӝог тӧлӟоз. Шуркынмонэ сакгес кылзэ сюлэм куарадэс. Ужады ӵашетонъёсын нокин пала эн кариське.Ыбылӥськись. Кайта тӥ визьмогес луоды, бадӟымгес будоды. Мае уг луы воштэмды, чидалоды. Капчиенгес огкыл шедьтоды калыкен. Ужъя пумиськонъёсты, командировкаосты чаклалэ тулыспаллы. Куартолэзе валтӥсь интые потоз яратон, кин ке кузпалъяськемзэ валатэк ик кылёз. Шутэтскыны потэ гужем. Гудырикошконэ лякытгес луэ ӵыжы-выжыосыныды, уката ик арлыдоосыныз. Тамак кысконлэсь, вина юонлэсь палэнске, тыдэс, сюлэмдэс чаклалэ. Коньдон ласянь бусьтыр луоз сӥзьыл. Соин ик, эшъёсты юрттыны куризы ке, пумит эн луэ. Вуоно арын кин ке нылпи ваёз.Сюро кеч.Вуись ар бадӟымесь воштӥсь-конъёс ваёз, сое тӥ шӧдоды ини толшоре ик. Акыльтэм ужысь кошкоды тулыспалэ, но ульчае уд кыле. Южтолэзь выль инвисъёсты усьтоз, ӟеч уждун басьтыны кутскоды оштолэзе. Шутэтскыны кошкылэ пӧсьтолэзе яке гудырикошконэ. Куартолэзе ӵыжы-выжыосты витёзы тӥледыз гуртын. Тӥ огнады ке, быръе ас пардэс эшъёсты пӧлысь. Нош семьяды вань ке, кузпалды воксё уз вала тӥлесьтыд лӧптылон мылкыддэс.  Кайта тазалыктэс юнгес чаклалэ, уката ик сюрлыдэс, ёзвиостэс, пиньёстэс дыраз эмъялэ. Шӧдскымон узырмоды толсуре.Ву кисьтась. Ар кутсконын эшъёсты тӥледлы выль уж ӵектозы, соглаш кариське. Семья куспады ваньмыз умой, тӥледыз яратозы, эркиялозы. Мар гинэ уд малпалэ, ваньмыз улонэ пыӵалоз. Тулыс дуно кузьым яке коньдон утоды.  Гужем ӵыжы-выжыосты тӥледыз визьманы яке кылдэс юаны вырозы. Тазалыктэс эскере пӧсьтолэзе-гудырикошконэ, та толэзьёсы тужгес но сак луэ сюрес вылын. Вуоно арын котыр ласянь удалтоз культура но эмъян удысын ужасьёслы, туспуктылӥсьёслы. Сӥзьыл тӥ асьтэ вылэ ужаны кутскоды. Документъёсты сак лыдӟе, юристъёсын кенешон мултэс уз луы. Кин ке пинал ваён сярысь малпаськоз, кин ке мукет городэ улыны выжоз.Чорыгъёс. Тулыспалэ уждунды будоз. Южтолэзе  творчество пушкы выёды. Огназы улӥсьёс но, семьяё адямиос но вуоно арын уз мӧзме. Тунсыко тодматсконъёс, ӟырдыт пумиськонъёс ичи уз луэ. Гужемзэ сюрес вылысь уд пыралэ. Шутэтскыны дырдэс но уксёдэс уд жалялэ. Куарусёнэ коньдон пуйыды эшшо но зӧкалоз. Амало луэмды юрттоз ужбергатонын. Но законэз эн тӥялэ, эн пӧяське. Ӵыжы-выжыосыныды но ӵош ужась эшъёсыныды кусыпъёстэс сӧремды уг поты ке, пуштылӥсь мылкыддэс эгесаны выре. Коньывуонэ  кин ке выль семья кылдытоз. Уж ласянь бадӟымесь вормонъёс ваёзы оштолэзь но гудырикошкон. Тазалыктэс юнматэ тулыспалэ но коньывуонэ.   